Silla og Sara hjá Reykjavík Makeup School með þeim Sigrúnu og Baldri hjá BproGlamour / Snorri Björns Heildsalan Bpro hélt á laugardagskvöld stærstu og glæsilegustu hársýningu sem haldin hefur verið hér á landi . Þangað mættu um 220 aðilar úr hárbransanum á Íslandi til þess að sjá dýrðina sem Bpro bauð upp á í samstarfi við L'Oréal , Sólbert , Sign , After Eight , Doritos , Kroneborg Blanc og Piccini . Einnig voru Harpa Ómarsdóttir , eigandi Hárakademíunnar , ásamt áhugasömum nemendum með í verkefninu frá upphafi . “ Það er nú ekki hægt að segja annað en að þetta hafi verið ein mesta og glæsilegasta sýning sem við höfum nokkurn tímann haldið . Og hver veit hvað við gerum næst , “ segir Baldur Rafn Gylfason eigandi bpro sem er gríðarlega stoltur af sínu liði eftir sýninguna . Eitt færasta hárgreiðslufólk heims kom frá Toni & Guy og hélt námskeið fyrir hárgreiðslufólk á Íslandi , og um kvöldið var sýning á því nýjasta frá Toni & Guy . Að auki var frumsýnd nýjasta línan frá LabelM , Diamond Dust , en Bpro er umboðsaðili LabelM á Íslandi . Um förðunina sáu þær Silla og Sara frá Reykjavík Makeup School ásamt teymi af útskrifuðum nemendum með förðunarvörum frá L'Oréal . Um kvöldið var skálað í kampavíni á meðan leynigesturinn Glowie tók nokkur lög . Eftir stórglæsilega hársýningu , endaði Páll Óskar svo kvöldið með confetti sprengjum og gleði , eins og honum einum er lagið . Eftir mjög velheppnaða sýningu fluttist stuðið uppí Petersensvítuna þar sem DJ Atli þeitti skífum og fékk alla á dansgólfið . En dansað var langt fram á nótt í góðum félagsskap . Glamour / Snorri BjörnsGlamour / Snorri BjörnsHluti af teyminu frá Reykjavík Makeup SchoolGlamour / Snorri BjörnsStelpurnar á Zone AkureyriGlamour / Snorri BjörnsGlamour / Snorri BjörnsErna Hrund og Þórunn ÍvarsGlamour / Snorri BjörnsGlamour / Snorri BjörnsPáll Óskar lokaði sýningunni eins og honum einum er lagiðGlamour / Snorri Björns Athugið .